02009R1254 — FI — 21.12.2016 — 001.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

►B KOMISSION ASETUS (EU) N:o 1254/2009, annettu 18 päivänä joulukuuta 2009, perusteista, joilla jäsenvaltiot saavat poiketa siviili-ilmailun turvaamista koskevista yhteisistä perusvaatimuksista ja ottaa käyttöön vaihtoehtoisia turvatoimenpiteitä (ETA:n kannalta merkityksellinen teksti) (EUVL L 338 19.12.2009, s. 17)

Muutettu:









▼B

KOMISSION ASETUS (EU) N:o 1254/2009,

annettu 18 päivänä joulukuuta 2009,

perusteista, joilla jäsenvaltiot saavat poiketa siviili-ilmailun turvaamista koskevista yhteisistä perusvaatimuksista ja ottaa käyttöön vaihtoehtoisia turvatoimenpiteitä

(ETA:n kannalta merkityksellinen teksti)







1 artikla

▼M1

Jäsenvaltiot voivat poiketa asetuksen (EY) N:o 300/2008 4 artiklan 1 kohdassa tarkoitetuista yhteisistä perusvaatimuksista ja ottaa käyttöön vaihtoehtoisia turvatoimenpiteitä lentoasemilla tai lentoasemien merkityillä alueilla, joilla harjoitetaan ainoastaan seuraavanlaista lentotoimintaa, jos tällaiset vaihtoehtoiset toimenpiteet tarjoavat toimivaltaisen viranomaisen hyväksymän riskinarvioinnin perusteella riittävän suojan:

▼B

1) ilma-alukset, joiden suurin sallittu lentoonlähtöpaino on pienempi kuin 15 000 kilogrammaa

2) helikopterit

▼M1

3) valtion ilma-alusten lennot, sotilas- ja lainvalvontalennot

▼B

4) palontorjuntalennot

5) lääkintä-, sairaankuljetus-, etsintä- ja pelastuslennot

6) tutkimusta ja kehittämistä palvelevat lennot

7) lentotyö

8) humanitaariset avustuslennot

9) lentoliikenteen harjoittajien, ilma-alusten valmistajien tai huoltoyhtiöiden lennot, joilla ei kuljeteta matkustajia, matkatavaraa, rahtia tai postia ja

▼M1

10) yrityksen liiketoiminnan harjoittamiseen liittyvät lennot oman henkilökunnan ja muiden kuin maksavien matkustajien ja tavaroiden kuljettamiseksi yrityksen omistamilla ilma-aluksilla, joiden suurin sallittu lentoonlähtöpaino on alle 45 500 kilogrammaa

11) yrityksen liiketoiminnan harjoittamiseen liittyvät lennot yrityksen lentotoiminnan harjoittajalta kirjallisella sopimuksella kokonaan vuokraamilla tai leasing-sopimuksella hankkimilla ilma-aluksilla, joiden suurin sallittu lentoonlähtöpaino on alle 45 500 kilogrammaa, oman henkilökunnan ja muiden kuin maksavien matkustajien ja tavaroiden kuljettamiseksi

12) lennot ilma-aluksen omistajan ja muiden kuin maksavien matkustajien ja tavaroiden kuljettamiseksi ilma-aluksilla, joiden suurin sallittu lentoonlähtöpaino on alle 45 500 kilogrammaa.

▼M1

Sellaisten 10, 11 ja 12 kohdassa tarkoitettujen lentojen osalta, joilla ilma-aluksen suurin sallittu lentoonlähtöpaino kuitenkin on 45 500 kilogrammaa tai enemmän, toimivaltainen viranomainen voi poikkeustapauksissa ja kuhunkin yksittäiseen tapaukseen liittyvän riskinarvioinnin perusteella poiketa näille lentotoiminnan lajeille vahvistetusta painorajoituksesta. Jäsenvaltiot, joihin suuntautuu tällaisia lentoja, joilla ilma-aluksen suurin sallittu lentoonlähtöpaino on 45 500 kilogrammaa tai enemmän, voivat vaatia ennakkoilmoitusta ja siihen mahdollisesti liitettävää jäljennöstä suoritetusta riskinarvioinnista, tai ennakkohyväksyntää. Ennakkoilmoitusta tai -hyväksyntää koskeva vaatimus on toimitettava kirjallisena kaikille muille jäsenvaltioille.

▼B

2 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan asetuksen (EY) N:o 300/2008 4 artiklan 3 kohdassa tarkoitetulla menettelyllä hyväksytyissä täytäntöönpanosäännöissä määritellystä päivämäärästä alkaen, mutta kuitenkin viimeistään 29 päivästä huhtikuuta 2010.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.